SR Sámi Radio lea sámegielat radio mii lea sierra ossodat Sveriges Radios. SvT Sápmi Gironis gullá Sveriges Televisionii. SR Sámi Radio sádde beaivválaččat sáddagiid davvisámegillii, muhto sii ráhkadit radio­sáddagiid julev- ja lullisámegillii mat sáddejuvvojit dihto áiggis jeavddalaččat. Sihke julev- ja lullisámegillii leat diibmobeallásaš sáddagat juohke vahku.